Rotblat pikantuk gelar Ph.D. saking University of Liverpool nalika taun 1950 lan D.Sc. saking Universitas London nalika taun 1953; antawising taun 1945-1949 piyambakipun minangka direktur riset babagan fisika nuklir ing Liverpool University. Sadangunipun taun-taun punika, karyanipun babagan emulsi fotosensitif nyumbang penemuan pi meson. Lajeng piyambakipun pindhah dhateng penerapan fisika nuklir ing babagan biologi lan kadhokteran lan antawising taun 1950-1976 piyambakipunminangka profesor fisika – sapunika profesor emeritus - ing University of London, wonten ing St. Bartholomew's Hospital Medical College, lan fisikawan kepala ing griya sakit punika.